open-index/open-wikipedia-markdown huggingface dataset:
Åsgårdstrand kirke

**Åsgårdstrand kirke** er en langkirke fra 1969 i Horten kommune, Vestfold fylke. Kirken ble utvidet i 2017 med et lavere parti i nord.

Byggverket er i teglstein og er funksjonalistisk, men har tradisjonell ytre form.

## Referanser


## Litteratur
* 

## Eksterne lenker
* Horten kirkelige fellesråd
* 
*
Garding

**Garding** er en by på halvøyen Eiderstedt i Nordfrisland i Schleswig-Holstein i Tyskland. Byen oppstod allerede på 1100-tallet og fikk bystatus i 1590.

Gardings vakre munkestenskirke stammer fra 1100-tallet og ble senere oppkalt etter Christian I (Christianskirken). Historikeren Theodor Mommsen kom fra Garding.

## Referanser


## Eksterne lenker
*
Bastøy kirke

**Bastøy kirke** er en kirke fra 1902 på Bastøy i Horten kommune, Vestfold fylke. Kirken ligger på Bastøy fengsels område.

## Eksterne lenker
*
Jiří Parma

**Jiří Parma** (født 1963) er en tidligere tsjekkisk skihopper.

Under VM 1987 i Oberstdorf tok han gull i normalbakken. I tillegg har han en bronsemedalje fra lagkonkurransen under OL 1992 i Albertville.

Hans sønn, som også heter Jiri Parma, var på det tsjekkiske hopplandslaget først på 2000-tallet og deltok i flere verdenscuprenn.

## Referanser


## Eksterne lenker
*
Løvøy kapell

**Løvøy kapell** er en langkirke fra 1200-tallet på Løvøya i Horten kommune, Vestfold fylke. Nord-Jarlsberg prosti, Tunsberg bispedømme.

## Kirkebygningen
Løvøy kapell er et steinkapell som er bygd en gang i tidsrommet 1223 – 1398 e.Kr. Langveggene er drøyt 10 meter og gavlveggene 7 meter. Etter tradisjonen skal den være bygget i Olav Kyrres regjeringstid (1066–1093). Kapellet var viet til St. Halvard og St. Martin.

Selve kirkeformen er kjent fra Orknøyene og Man, med skip og kor bygget sammen uten skillevegg. Også de sirkelrunde lysåpningene i gavlveggene er typiske kjennetegn for denne kirkearkitekturen. Av 1200-tallets opprinnelige kirkebygg er det gamle steinalteret fremdeles i bruk. Selve alterplaten har sin egen historie ettersom den kom til rette på Falkensten bruk der den hadde gjort tjeneste som dørhelle i mange år. Den ble brakt tilbake til kirkebygget under restaureringen på midten av 1900-tallet.

Etter reformasjonen 1536 lå kirken i mange år i ruiner. I 1882 ble ruinene fredet, i 1928 ble restaureringsarbeidet tatt opp, og i 1950 kunne Løvøy kapell gjenåpnes til kirkelig bruk.

St. Olavsbrønnen som ligger ved kirken, var et av de viktigste valfartssteder på Østlandet i katolsk tid, den ble regnet som en «hellig kilde» og man trodde at vannet i brønnen hadde helbredende kraft.  Løvøy var også stoppested for mange pilegrimer på vei til Nidaros.

## Interiøret
Alterbordet hører til kirkens eldste inventar. Det er murer av sten med marmor topp-plate.

Kunstnerparet Britt Bakken og Hans Gerhard Sørensen har stått for det meste av kirkens utsmykning, slik som Altertavlen – et korsformet mosaikkarbeide med motivet "Den oppstandne Kristus", den dreibare kleberstensdøpefonten med fire motiv fra Jesus liv og prekestol og alterring. Av andre nevneverdige detaljer kan nevnes det store krusifikset på nordveggen, som er et håndarbeide fra Oberammergau i Tyskland og kristusfiguren  som står bak i kirkerommet, Denne er Italiensk, og innkjøpt til kapellet i København.

Kirkens orgel er plassert bak i kirkens nordvestre hjørne, og er bygget av Vestfold Orgelbyggeri i 1969, med en ekstra stemme lagt til i 2010.

 
File:Løvøykapellet over bukta.JPG|Løvøykapellet sett fra andre siden av bukta.
File:Oskar Bertelsen.JPG|En av ildsjelene bak restaureringen av kapellet.
File:Klokketårnet Løvøykapellet.JPG|Klokketårnet er av nyere dato, og her er også moderne toalettfasiliteter.
File:Løvøykapellet parkeringsplass.JPG|Parkeringsplassen sett fra kapellet.
File:Løvøykapellet baksiden..JPG|Løvøykapellet sett fra baksiden.


## Referanser


## Litteratur
* 

## Eksterne lenker
* 
* Om Løvøya kapell med omgivelser på nettsidene til Kulturarv i Vestfold fylkeskommune
* Vestfolds vakre middelalderkirker
*
Nykirke kirke (Horten)

**Nykirke kirke** er en romansk langkirke fra 1100-tallet i Horten kommune, Vestfold fylke.

Byggverket er i stein og har 140 plasser. Kirken har vernestatus fredet, og er viet til St. Nikolas.

Det er også kirker med navnet **Nykirke** i Modum og Gjøvik kommuner. I Bergen finnes også en kirke kalt Nykirken.

## Historie
Kirken antas å være bygget rundt 1100, men eldste skriftlige belegg er fra 1331. Navnet Nykirke betyr «den nye kirke», og antyder at det må ha stått en eldre kirke her før den nåværende. Kirken regnes for å være jevngammel med Borre kirke da disse er ganske like.

Kirken ble restaurert i 1686, i 1880-årene, i 1952-1953 og i 2003.

## Arkitektur
Kirken er en langkirke i stein, med gavler i tre. Vesttårnet i tre er fra 1848, og sakristiet er fra 1880-årene. Skipet er rektangulært og koret er rett avsluttet. Tårnet er rett over våpenhuset, og kirken har ikke synlig bindingsverk utvendig.

## Inventar
Dagens altertavle er fra 1890 og viser Jesu dåp.
Prekestolen er ifølge kirkeleksikonet fra 1880 og himlingen fra 1952-53. Den åttekantede døpefonten i tre er fra 1880 (restaurert i 1952-53). Nattverdskalk og disk har inngravert årstallet 1778.

Benkene er fra 1953, da kirken fikk sine nåværende interiørfarger, som ble beholdt ved neste oppmaling i 1985. Antall sitteplasser oppgis til 108 i skipet og 40 på galleriet, og det skal kunne utvides til ca. 200 til sammen med ekstra stoler.

## Referanser


## Litteratur
* Rygh, Oluf, *Norske gaardnavne, Jarlsberg og Larviks amt*. Fabritius, Kristiania 1907

## Eksterne lenker
* 
*
Rica Hotels

**Rica Hotels AS** var et driftsselskap for hoteller i Norge og Sverige. Navnet Rica er satt sammen av de to første bokstavene i navnene til grunnleggerne Jan Eilef Rivelsrud og Carl Bernadotte. Kjeden hadde kurs-, konferanse-, forretnings- og fritidshoteller.

## Historie
Selskapet ble stiftet i 1975 under navnet *Rica hotell-og restaurantkjede A/S*. Fra starten drev selskapet to restauranter med navnet Bajazzo i Oslo og Bodø. Deretter kjøpte selskapet to hoteller, i Kirkenes og i Hammerfest. Selskapet ekspanderte og etablerte en kjede på 1980- og 1990-tallet med oppkjøp av mange uavhengige hoteller. Det største oppkjøpet var den tidligere kjeden North Cape Hotels, som bestod av flere hoteller i Finnmark og Nordkapphallen. 
 
Rica Hotels drev 76 hoteller i Norge og Sverige, og selskapet eide en lang rekke av disse, helt eller delvis. Noen av disse hotellene ble drevet som franchise-hoteller, som innebærer en samarbeidsavtale med frittstående hoteller som omfatter salg, markedsføring og innkjøp. Kjeden samarbeidet med Arp-Hansen-kjeden i Danmark, Restel Hotel Group i Finland og Skene House i Skottland.

I 2014 ble Rica Hotels kjøpt av Scandic Hotels. I løpet av 2014 og 2015 ble alle Rica-hotellene omprofilert til Scandic-hoteller.

## Referanser


## Eksterne lenker
*
Folkehelse

**Folkehelse** er betegnelsen for å forebygge sykdom, skade, forlenge liv og fremme helse. Arbeidet skjer gjennom systematisk innsats og kunnskapsbaserte valg i samfunnet, organisasjoner, offentlige og private, lokalsamfunn og enkeltpersoner» (1920, CEA Winslow). Begrepet «helse» omfatter fysiske, psykiske og sosiale forhold. 

Målet er å forbedre liv gjennom forebygging og behandling av sykdom. Verdens helseorganisasjon definerer helse som «en tilstand av fullstendig fysisk, mental og sosial velvære og ikke bare fravær av sykdom eller svakhet».

**Folkhelse er basert på to grunnleggende ideer:** 
#Forebyggende arbeid fremfor behandling
#Arbeid på befolkningsnivå fremfor individuell helsehjelp
Folkehelse er tverrfaglig og drar veksler på blant annet epidemiologi, biostatistikk, helsetjenesteforskning, miljøhelse, sosialmedisin, atferdsfag, helseøkonomi, offentlig politikk, mental helse, kjønns- og likestillingspørsmål, seksuell og reproduktiv helse og flere andre perspektiver.

Befolkningsnivå kan innebære alt fra en håndfull mennesker til store globale pandemier, for eksempel Covid-19, som rammer hele verdens befolkning.

Folkehelseintervensjoner skal forebygge helseproblemer via overvåking av tilfeller og helsefremmende atferd. Behandling av sykdom er kritisk for å hindre spredning, for eksempel ved utbrudd av smittsom sykdom. Håndvask, vaksinasjon og distribusjon av kondomer er eksempler på offentlige helsetiltak.

## Eksterne lenker
* Nasjonalt folkehelseinstitutt
* Norgeshelsa, statistikkbank for utvalgt helsestatistikk
Munkesten

**Munkesten** eller **munkestein** var teglstein som ble brukt til murverk i vegger, fra middelalderen og framover. 

I Norge ble murverk med mørtel mest brukt i kirkebygg, og i begynnelsen med murstein av naturstein, tilhugd, tuktet eller i råformat fra funnsted eller steinbrudd. 

Teglstein er første gang omtalt i teglkastellet i Tønsberg i 1276. Teglbrenning og produksjon av teglstein til muring ble ikke vanlig i Oslo før omkring 1300, da kong Håkon V utvidet Mariakirken og oppførte deler av Kongsgården og de eldste delene av Akershus festning i Oslo. 

Munkestein er betydelig større enn teglstein fra 1600-årene og fram til moderne tid, men størrelsen kan variere en del. Lengden er vanligvis omkring 30 cm, bredden fra 13 til 15 cm og tykkelsen fra 8 til 10 cm. Til sammenligning er standardformatet for norsk tegl ca. 11 x 23 x 6,5 cm, noe det har vært siden 1840.

## Referanser
Sentrumskirken

**Sentrumskirken** er en arbeidskirke fra 1972 i Horten kommune, Vestfold fylke.

Byggverket er i tegl og har 300 plasser.

## Eksterne lenker
* 
*  Horten kirkelige fellesråd (PDF-brosjyre)
*
Skoppum arbeidskirke

**Skoppum arbeidskirke** er en arbeidskirke fra 1989 på Skoppum i Horten kommune, Vestfold fylke.

Byggverket er i mur og har 200 plasser. Det er L-formet.

## Litteratur
* 

## Eksterne lenker
*
Kill Hannah

**Kill Hannah** er et rockeband fra Chicago i USA. Bandet ble stiftet i 1994 og har til nå gitt ut seks album. 

Navnet deres kommer av at vokalisten Mat Devine i 1994 innledet et intenst og het forhold med en jente som het Hannah. Forholdet endte med Mats første hjertesorg. Kompisene kom da på at de ville kalle bandet for Kill Hannah.

## Medlemmer
* Mat Devine: vokalist
* Dan Wiese: gitar, kor
* Jonathan Radtke: gitar, kor
* Greg Corner: bass

* Elias Mallin: slagverk (turnémusiker)

## Diskografi
*The Beauty In Sinking Ships* (1996)
# Beauty in Sinking Ships
# Lightbulbs
# Whirlwind
# Lightning Causes Madness
# Glacier
# Surreal
# Don't Breathe My Air
# Kill Hannah (bedroom demo)
# Nothing Is Mysterious
# Linda Evangelista
# Hit the Planes Down
# Kill Hannah
# Berlin After the Bombing

*Here are the Young Moderns* (1998)
# Stunt Pilots
# Hyperactive
# Get Famous
# Nerve Gas
# Hummingbirds the Size of Bullets
# Love Sick
# Sleeping Like Electric Eels
# Kill Hannah
# Chloroform (Slow Reaction)
# Toy Soldier

*American Jet Set* (1999) 
# Future Number One
# All That He Wants
# Gerve Gas
# Don't Die Wondering
# Sick Boy
# Hyperactive
# Get Famous
# Los Angeles
# A New Medicine
# He Believes in Time Machines

*For Never And Ever* (2003)
# They Can't Save Us Now
# Kennedy
# 10 More Minutes With You 
# New Heart For Xmas
# Boys and Girls
# From Now On
# Raining all the Time
# Race the Dream
# Unwanted
# Is Anyone Here Alive?
# No One Dreams Anyway

*The Curse of Kill Hannah* (2004) (samlealbum)
# Hummingbirds the Size of Bullets
# Kill Hannah
# He Believes in Time Machines
# The Trains are So Loud
# No One Dreams Anyway 
# Hummingbirds the Size of Bullets 
# Sleeping Like Electric Eels
# Dazzle These Nights Dead
# Held on by Wires
# Agent Orange Skies 
# Stunt Pilots
# Lovesick
# Chloroform (Slow Reaction)

*Until There's Nothing Left Of Us* (2006)
# Life in the Artic
# Believer 
# Lips Like Morphine 
# Black Poison Blood 
# Love You To Death
# The Collapse 
# Statues Without Eyes 
# Crazy Angel 
# Under The Milky Way 
# Songs That Saved My Life 
# Scream 
# Sleep Tight

### DVD-er
*Welcome to Chicago* (2005)

### EP-er
* *Honestly Mistaken* (1993)
* *Hummingbirds The Size of Bullets* (1996)
* *Sleeping Like Electric Eels* (1996)
* *Lovesick* (1997)
* *Stunt Pilots* (1998)
* *Welcome to Chicago Motherfucker* (2000)
* *Unreleased Cuts* (2001)
* *Kennedy* (2002)
* *Unwanted* (2002)
* *Lips Like Morphine* (2006)

## Eksterne lenker
* 
*  Kill Hannah på MySpace
Europavei 41

**Europavei 41** går mellom Dortmund i Tyskland og Altdorf i Sveits.

Trasé fastlagt av UNECE: Dortmund – Gießen – Aschaffenburg – Würzburg – Stuttgart – Schaffhausen – Winterthur – Zürich – Altdorf.

## Knutepunkter

}

|}

## Eksterne lenker
Eidsfoss kirke

**Eidsfoss kirke** er en korskirke fra 1904 i Holmestrand kommune, Vestfold fylke.

Byggverket er i tre og har 200 plasser.

## Referanser


## Litteratur
* 
* 

## Eksterne lenker
* 
* Hof kirkelege fellesråd
* Nord-Jarlsberg museum
*
Hillestad kirke

**Hillestad kirke** er en langkirke fra 1724 i Holmestrand kommune, Vestfold fylke. Byggverket er i tømmer og har 150 plasser.

Kirkens gravminner er registrert av DIS-Norge.

## Beliggenhet
Kirken ligger ved Odderudveien, nær der Hillestadelva renner ut i Hillestadvannet, nord for gården Søndre Hillestad. En eldre stavkirke stod på stedet før den nåværende kirken. Stavkirken er første gang nevnt i 1390, men var trolig eldre. Etter hvert forfalt den, og ble revet i mai 1724. Nåværende kirke ble innviet 29. september 1724.

## Arkitektur
Hillestad kirke er en langkirke i tre, med rektangulært skip. Koret er i full bredde med sakristi i forlengelsen. Bygget har vesttårn og vestgalleri.

Kirken er ombygget og pusset opp en rekke ganger:
* 1875: Vinduene ble utvidet
* 1911: Ombygging av tårn, sakristi og våpenhus (tegnet av arkitektene Jørgen Berner og Carl Berner) 
* 1949–1951: Restaurering
* 2009: Utvendig oppussing

## Inventar
* Altertavle fra 1647, overført fra stavkirken.  
* Prekestol fra 1636, også fra stavkirken.  
* Døpefont med himling laget av Thomas Blix i 1725.  
* To kirkeklokker, en fra 1810, og en fra 1919 som erstattet en middelalderklokke.

## Referanser


## Eksterne lenker
* 
* 
* Hillestad Kirke  på vf.DISNorge.no
* Brosjyre på www.Kirken.no/Tunsberg (2 siders .pdf-fil).
* Hillestad kirke – Norske-kirker.net
* Holmestrand kirkelige fellesråd
Rondo (TV-serie)

***Rondo*** er et norsk underholdningsprogram med Petter Nome som ble direktesendt på NRK fra 1993 til 1995. Nome ble assistert av Herborg Bryn, mens Synnøve Svabø var «stuntreporter». Nome inviterte kjente gjester i studio mens Svabø reiste rundt og lagde stunt-reportasjer både fra Norge og utlandet. Hun intervjuet personer som blant annet Yasir Arafat, Odd Nerdrum og Jens Stoltenberg, mens Nome hadde gjester som Rowan Atkinson, Maria Bonnevie, Sting, Bille August og den svenske pop-trioen Glenmark/Eriksson/Strømsted (GES).

Programmets fremste varemerke var en bevisst blanding av «rock & roll, høyt trøkk og sekvenser med substans og alvor». Programmet besto av to deler. Den første på ca. 60 minutter med høyt tempo, mye musikk og stemning, den andre på ca. 30 minutter med karakter av et nachspiel der et nærgående møte med en hovedgjest var hovedingrediens. 

Serien var for mange nordmenn den første introduksjonen til Internett, som ble presentert for seerne av Nome. *Rondo*s nettsatsing var et samarbeide mellom NRK og de norske internett-pionerene Oslonett. Det var svært få som hadde internett hjemme på den tiden, og Rondo var det første norske programmet som hadde ett opplegg på Internett.

Premieren ble sett av 759 000.

## Annet
Husbandet bestod av Mats Johanson, Rino Johannessen, Ole Petter Hansen og Trond Nagell Dahl, mens husartist var Tove Kampestuen.

## Referanser


## Eksterne lenker
*
* Bilder fra sendingen (Oslonett)
Mehmet Okur

**Mehmet Okur** (født 26. mai 1979) er en tyrkisk profesjonell basketballspiller. Han spiller for Utah Jazz i NBA. Han har også spilt for Detroit Pistons fra han ble profesjonell i 2002 til 2004. Han er 2,12 meter høy, veier 120 kilo og kallenavnet hans er «Memo».

## Referanser


## Eksterne lenker
*
Grégory Vignal

**Grégory Vignal** (født 19. juli 1981 i Montpellier i Frankrike) er en fransk fotballspiller som for tiden er klubbløs etter at hans kontrakt med Birmingham City FC gikk ut sommeren 2010.

## Klubbkarriere
Vignal startet sin karriere i hjembyens klubb Montpellier HSC. Han etablerte seg som et stort talent og i 2000 ble han hentet til Liverpool FC for 500 000 britiske pund.

Han imponerte med en gang for reservelaget deres og han fikk sin debut for A-laget mot Rotherham United i FA-cupen. Han spilte ytterligere seks kamper 2000/01 sesongen.

Han imponerte for Frankrikes U-18 landslag i fotball og spilte noe bra kamper for Liverpool i starten av 2001/02 sesongen. Men han klarte ikke å slå litt mer rutinerte John Arne Riise i kampen om plassen som venstreback på Liverpool og han fikk bare 9 kamper den sesongen.

2002/03 sesongen fikk han bare 4 kamper, og han ble etter hvert lånt ut til SC Bastia. I 2003/04 sesongen ble han lånt ut den første halvdelen av sesongen til Stade Rennais FC og den andre halvdelen til RCD Espanyol.

I 2004/05 sesongen var han lånt ut til Rangers FC der han imponerte stort og var med på å vinne Skotsk Premier League og Skotsk Ligacup.

I slutten av sesongen gikk kontrakten hans med Liverpool ut og Rangers ville gjerne signere ham permanent, men forhandlingene strandet og han gikk i stedet til Portsmouth FC. Men han ble frigitt fra klubben etter å ikke ha imponert Harry Redknapp i løpet av 2005/06 sesongen. Han gikk dermed gratis til RC Lens. Lens lånte ham ut i siste halvdel av 2006/07 sesongen til den tyske klubben 1. FC Kaiserslautern. I juli 2007 ble han utlånt til Southampton.

## Meritter

### [[Liverpool FC]]
* FA-cupen 2001
* UEFA-cupen 2001

### [[Rangers FC]]
* Skotsk Premier League 2005
* Skotsk Ligacup 2005

## Referanser


## Eksterne lenker
* 
* Profil på Liverpoolfc.tv
* Profil på Lfchistory.net
Holmestrand kirke

**Holmestrand kirke** er en Y-kirke fra 1674 i Holmestrand kommune. Byggverket er i tre og har 300 plasser. Adkomst til stedet er via Fv315 og Fv313.

Kirken er pr. 2011 under restaurering, blant annet på grunn av funn av store råteskader i tømmerveggene.


File:Holmestrand kirke, Vestfold - Riksantikvaren-T076 01 0054.jpg|Gammelt bilde av Holmestrand kirke
File:Holmestrand kirke, Vestfold - Riksantikvaren-T076 01 0058.jpg|Holmestrand kirke
File:Holmestrand (14548252616).jpg|Gammelt flyfoto av Holmestrand sentrum med brygga, Vestfoldbanen og Y-kirka bak


## Referanser


## Eksterne lenker
* 
* Riksantikvaren vurderer freding av Holmestrand kirke
* 
* 
* Holmestrand museum har skrevet om kirken
*
Hem kirke

**Hem kirke** er en langkirke i stein i Lardal i Larvik kommune, Vestfold. 

Dateringen av kirken er tvetydig. Den dateres gjerne til 1392, fordi et gammelt dokument som var avskrevet i kirkens kallsbok i 1847, henviser til at biskop Eystein Aslaksson i 1392 ga tillatelse til å bygge en kirke i Hem. Kirken feiret derfor 600-årsjubileum i 1992. På den annen side har kirken en form og en byggestil som vanligvis forbindes med siste halvdel av 1100-tallet eller begynnelsen av 1200-tallet: en rektangulær langkirke av murt stein med et smalere, rektangulært kor. 

Altertavla er en tekstbasert *katekismetavle* fra den første tiden etter reformasjonen, med nattverdens innstiftelseseord. Etter reformasjonen var man usikre på bilder i kirkene, og altertavler med tekst var de første dekorasjonene som ble tatt i bruk. Dette er den eneste katekismetavlen som fortsatt er i bruk i Vestfold. 

Kirken ble restaurert i 1931.

## Referanser


## Eksterne lenker
* 
* Vestfolds vakre middelalderkirker (PDF-bok)
*
Kavrepalanchok (distrikt)

**Kavrepalanchok** (transkriberes også *Kavre Palanchok*, *Kavre*, *Kabhrepalanchok*, *Kavrepalanchowk*, *Kavreplanchok*) er et av Nepals 75 administrative distrikter. Distriktet ligger i *Bagmati sone* i *Sentralregionen*.

Geografisk hører det til *ås-områdene* i Nepal. Det grenser mot Kathmandudalens tre distrikter i vest. Sindhulpalchok distrikt i nord, Ramechhap i øst og Makwanpur og Sindhuli i sør.

Dhulikhel (befolkning i 2005 anslått til 10 170) er distriktshovedstad.

Panauti (i 2005 anslått til 27 604) er distriktets største by. Banepa (befolkning 2005 17 154) er en annen by, som ligger like ved Dhulikhel.

I distriktet er det 87 landsbyutviklingskomiteer og 3 bykommuner.

Det høye antallet buddhister er bl.a. et uttrykk for det store innslaget av tamang-folk i distriktet.

## Referanser


## Eksterne lenker
* Kart over Kavrepalanchok-distriktet
* Kart med helsestatistikk (på engelsk)
Spike Spencer

**Charles Forrest «Spike» Spencer** (født 21. desember 1968) er en amerikansk skuespiller som dubber stemmen sin i anime. Han er kanskje mest kjent for sin rolle som Shinji Ikari i Neon Genesis Evangelion. Spike har tidligere vært gift med Kendra Benham, som også jobber med dubbing av anime. Blant annet hadde hun stemmen til Maya Ibuki i den originalle dubben til NGE.

## Eksterne lenker
* Spikes egen nettside
* Intervju 1 med Spike Spencer
* Intervju 2 med Spike Spencer
*
Styrvoll kirke

**Styrvoll kirke** er en langkirke på Steinsholt i Larvik kommune, Vestfold fylke. Dateringen synes noe usikker, men det ble feiret åttehundreårsjubileum i 1975. Skipet og koret er av stein, mens våpenhuset og takrytteren (fra 1870-årene) er av tre.

## Referanser


## Litteratur
* 
* 

## Eksterne lenker
* 
* Vestfolds vakre middelalderkirker (PDF-bok)
*
Darren Currie

**Darren Currie** (født 29. november 1974 i Hampstead, Stor-London, England) er en engelsk fotballspiller som har spilt for elleve engelske klubber. Han spiller nå for Luton Town i Football League One. 

## Biografi
Darren Currie startet sin profesjonelle fotballkarriere i West Ham United i 1993, men han spilte aldri noen obligatorisk kamp for *the Hammers*. I februar 1996 kjøpte Shrewsbury Town Currie for £70 000 og han spilte totalt 83 ligakamper for klubben fra Shropshire før han gikk til Plymouth Argyle våren 1998. Sommeren 1998 gikk gratis til Barnet, og han spilte for denne klubben fram til 2001 da Wycombe Wanderers ble hans nye arbeidsgiver. Han spilte for *the Chairboys* ut 2003/04-sesongen.

I august 2004 gikk Currie gratis til Brighton & Hove Albion, og han debuterte for *the Seagulls* den 7. august 2004 da klubben tapte 3-2 for Reading i en ligakamp. Hans første mål for klubben fra East Sussex kom 18. september 2004 da Brighton tapte 3-2 for Queens Park Rangers i en ligakamp på Withdean Stadium. Etter å ha spilt 22 ligakamper og scoret 2 ligamål for Brighton i første del av 2004/05-sesongen kjøpte Ipswich Town Currie for £250 000 i desember 2004.

Han debuterte for Ipswich den 11. desember 2004 da de slo Queens Park Rangers 4-2, og i denne kampen laget han også sitt første mål for *the Tractor Boys*. Currie ble byttet inn i denne kampen i det 55. spilleminutt og i det 72. spilleminutt scoret han Ipswich sitt tredje mål. I siste del av 2004/05-sesongen spilte han 24 ligakamper og scoret 3 mål for klubben fra Suffolk, mens han i 2005/06-seongen scoret 5 ligamål på 46 kamper.

I 2006/07-sesongen ble det mindre spilletid for Currie i Ipswichdrakten, og etter å ha spilt 11 ligakamper i første del av sesongen skrev han i november 2006 under på et låneopphold i Coventry City. Han debuterte for Coventry 25. november 2006 i en ligakamp mot Queens Park Rangers, og han spilte ytterligere 7 ligakamper for *the Sky Blues* før han returnerte til Ipswich i januar 2007. I mars 2007 signerte han på nok en låneavtale, denne gang for Derby County. Han debuterte for *the Rams* den 17. mars 2007 i en ligakamp mot Cardiff City, og han scoret sitt første mål for klubben fra Derbyshire den 6. mai 2007 i en ligakamp mot Leeds United. Totalt ble det 8 obligatoriske kamper for Derby før han returnerte til Ipswich i mai 2007.

Han fikk ikke ny kontrakt med Ipswich, og den 2. juli 2007 skrev han under på en kontrakt med Luton Town. Currie spilte sin første kamp for Luton den 11. august 2007 i en ligakamp mot Hartlepool United, og han scoret også sitt første mål for *the Hatters* i denne kampen som Luton vant 2-1.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 483). Headline Book Publishing, London. ISBN 0-7553-1526-X

## Eksterne lenker
*
Svarstad kirke

**Svarstad kirke** er en langkirke fra 1657 i Larvik kommune, Vestfold fylke.

Byggverket er i tømmer og har 220 plasser.

Kirken er omgitt av kirkegården, og noen hundre meter mot sørøst er prestegården.

## Historikk
Svarstad kirke kalles iblant Lardal kirke, og dette kirkestedet er gammelt. Ifølge et oppslag utenfor kirken skal første kirke ha blitt reist rundt år 1000. En stavkirke viet til Olav den hellige er omtalt i et diplom fra 1359 og ifølge nevnte oppslag reist rundt år 1200. To portalplanker fra denne, samt enkelte andre dekorative detaljer er å finne i Oldsaksamlingen. Stavkirken skal ha brent i 1392 og blitt erstattet med en ny kirke som ble innviet i 1395, men det er ikke klart hvordan dette lar seg forene med det faktum at portalplankene er tatt vare på. Kirken ble områdets hovedkirke etter reformasjonen, men utpå 1600-tallet ble den ansett for å være altfor liten. I 1651 leide man en byggmester med tanke på å utvide kirken, men det ble vedtatt å bygge nytt, og dagens kirke ble innviet i 1657. Kirken var i grevens eie til den ble solgt til menigheten i 1764. Det kan legges til at ikke alle kilder omtaler fire kirker. Det gjelder for eksempel bokverket «Kirker i Norge».

## Referanser


## Litteratur
* 
* 

## Eksterne lenker
* 
*
Martin Schøyen

**Martin Schøyen** (født 1940) er en norsk forretningsmann og samler av historiske skrifter og andre gjenstander. Schøyen var arving og eier av Ingeniør M.O. Schøyens Bilcentraler.

Han er siviløkonom fra Norges handelshøyskole (NHH) i Bergen og har hatt en rekke styreverv i selskaper innen persontransport og shipping. 

## Schøyen-samlingen

Schøyen startet å samle på gamle skrifter i 1955, og eier verdens største private samling av historiske håndskrifter; over 13&nbsp;500 skrifter fra hele verden, der de eldste er 5&nbsp;000 år gamle. 

Disse skriftene dekker alt fra papyrus og papir til leire og stein. Schøyen-samlingen er lokalisert både i Oslo og i London. Samlingen har blitt forsøkt solgt til norske myndigheter og anslått pris var 850 millioner. Salget ble ikke gjennomført siden deler av samlingen mangler eierhistorie og kan være smuglet ut av opprinnelseslandene. Opprinnelsen av deler av samlingen har også senere vært undersøkt i en rapport fra University College London i forbindelse med en utstilling. Rapporten ble aldri offentliggjort.
## Eksempler fra samlingen
* En koptisk bibeloversettelse fra det 3. århundre, verdens eldste bok i privat eie
* Biter av Dødehavsrullene
* Sumerernes lov fra det 21. århundre f.Kr.; *[[Ur-Nammus lover]]* (leire) – verdens eldste kjente lovverk 
* Babylonsk kalender fra 2000-1600 f.Kr 
* Tutankhamons signetring

## Se også
* The Schøyen Human Rights Foundation

## Referanser


## Eksterne lenker
* The Schøyen Collection
Berg stenkirke

**Berg steinkirke** er en langkirke fra 1100-tallet i Larvik kommune, Vestfold fylke. Byggverket er i stein.

Kirken er angelsaksisk stil med avlangt skip og et mindre firkantet kor, bygget før 1100. Etter at den nye Berg kirke var bygd, ble den gamle stenkirken revet i 1882, og bøndene i området forsynte seg med stein til gjerder og annet. Kirken ble så restaurert i 1970 og benyttes nå ved spesielle anledninger.

Kirkens eldste gjenstander er en runestein fra 1100-tallet som er innfelt i kirkemuren og en gravstein fra 1100- og 1200-tallet med et primitivt uthogd krusifiks. Prekestolen er fra 1592.


Fil:Berg_Stenkirke.jpg|Kirken med kirkegården


## Referanser


## Eksterne lenker
* 
* Om berg gamle kirke med omgivelser på nettsidene til Kulturarv i Vestfold fylkeskommune
* Vestfolds vakre middelalderkirker (PDF)
*
Allhelgonakyrkan (Göteborg)

**Allhelgonakyrkan** ligger i Kortedala församling i Göteborg. Den ble oppført i 1956. Den er en hallkirke i tegl, med frittstående klokkestøpul. Kirken ligger ved Citytorget i bydelen. Innvielsen var på allehelgensdag 3. november 1956 ved biskop Bo Giertz. Kirken ble bekostet av beboerne i Kortedala. I 1960 ble Kortedala skilt ut fra Gamlestad församling, og fram til 1972, da Vårfrukyrkan var ferdig, fungerte Allehelgonskyrkan som hovedkirke i menigheten.

I 2007 blir Allhelgonakyrkan igjen eneste kirke i Kortedala når Vårfrukyrkan nedlegges. I den forbindelse blir kirken utvidet noe. Grunnen til at Vårfrukyrkan legges ned, er nedgang i folketallet i bydelen. 

## Referanser


## Eksterne lenker
*
Berg kirke (Brunlanes)

**Berg kirke** er en langkirke fra 1878 i Larvik kommune, Vestfold fylke.

På slutten av 1800-tallet var Berg stenkirke for liten og i dårlig stand, og det ble besluttet å bygge ny kirke. Den ble tegnet av Johannes Henrik Nissen, oppført av byggmester Mathias Olsen fra 1875 og innviet i 1878. Kirken har vesttårn, og koret i øst er polygonalt avsluttet og omgitt av sakristier.

Kirken går for å være Larvik kommunes største trekirke, men overslagene over antall sitteplasser varierer.

Altertavlen er fra 1580 og ble overtatt fra stenkirken, som ble revet revet etter at trekirken ble innviet (for så å bli gjenoppført senere). Prekestolen ser ut til  å være på alder med kirken.

På 1970-tallet ble det avdekket skader på trekirken, og midler til istandsetting ble bevilget. Ikke alle reparasjonene ble faktisk ble utført. I stedet ble det jobbet for å oppført en arbeidskirke, som ble innviet i 2007. Den har for en stor del overtatt som gudstjenestekirke.

Kirkegården er fortsatt i bruk, og den nye arbeidskirken har ingen kirkegård.

## Referanser


## Eksterne lenker
* 
* Larvik kirkelige fellesråd
* Lokalhistoriewiki
* Om Berg kirke med omgivelser på nettsidene til Kulturarv i Vestfold fylkeskommune
*
Pro

**Pro** er vanligvis en forkortelse for profesjonell, og kan ha flere betydninger:
__NOTOC__
* Profesjonell
* Pro Domina
* Pro rata-ansvar
* Pro tempore
* *Public relations officer, PRO*, Kommunikasjonsdirektør
* St. Marys pro-katedral
* Koss PortaPro

## Sport
* AT&T Pebble Beach National Pro-Am
* Discovery Channel Pro Cycling Team
* SCCA Pro Rally Championship
* UCI ProTour

## Data
* Mac Pro
* MacBook Pro
* Sony Acid Pro

## Spill
* Pro Cycling Manager
* Pro Evolution Soccer
Heide

**Heide** (lavtysk: *De Heid*) er en by og kommune i delstaten Schleswig-Holstein i Tyskland. Heide er Ditmarskens hovedstad. Byen har en mer enn 500 år lang markedstradisjon og Tysklands største åpne markedsplass. Det holdes marked i Heide hver uke.


Fil:Heide Friedrichstraße.jpg|Handlegaten Friedrichstraße
Fil:St. Georg-Brunnen (Heide) jm20764.jpg|Südermarkt
Fil:St. Jürgen-Kirche (Heide) jm20733.jpg|St. Jürgen-Kirche


## Historie
Navnet kommer fra tysk *heide*, «hede», som viser til biotopen som stedet ligger i. I regionens demografi har forskjellene mellom marsklandet (lavlandet) og geesten (høylandet) spilt en viktig rolle. Historisk har marsklandet vært rikt, mens befolkningen på geesten har vært fattige, men sistnevnte har allikevel vært mer beskyttet mot oversvømmelser. Heide er anlagt på de trygge slettene, mellom marsklandet og geesten, slik at byene er beskyttet mot oversvømmelser, men at befolkningen likevel har kort vei til det fruktbare marsklandet hvor det kan anlegges åkre.

I 1404 nevnes stedet skriftlig for første gang som Uppe de Heyde, «oppe på heden». I 1447 ble Heide valgt som møtested for de politiske kreftene i Ditmarsken, som dengang var en selvstendig bonderepublikk av frie og selveiende bønder. På 1500-tallet ble Heide tillike et kirkested med oppføringen av landemerket St. Jürgen-Kirche i 1560. I 1559 falt republikken i en krig som førte til at Ditmarsken ble delt mellom seierherrene Danmark og Holstein, og Heide overtok samtidig statusen som hovedstad i Ditmarsken fra Meldorf. I 1870 fikk Heide byrettigheter på lik linje med Meldorf.

Heide var en tidlig bastion for Nationalsozialistische Deutsche Arbeiterpartei (NSDAP) anført av Adolf Hitler, og i riksdagsvalget 1928 fikk NSDAP 12,6&nbsp;% av stemmene i Heide. Etter blodige sammenstøt mellom nazister og kommunister i den nærliggende byen Wöhrden, fikk NSDAP en sterk medlemsvekst i regionen. I de etterfølgende valgene i Heide fikk partiet 14&nbsp;% av stemmene i 1929, 33,3&nbsp;% i 1930, 50,8&nbsp;% i 1932 og 57,7&nbsp;% i 1933. I ettertid er det reist et minnesmerke over falne antinazister i byen.

Heide var administrasjonsby i Nord-Ditmarsken krets. Allerede i 1932 hadde regjeringen slått sammen Sør- og Nord-Ditmarsken med Meldorf som administrasjonsby, men dette vedtaket ble omgjort av nazistene i 1933. I 1970 ble Nord- og Sør-Ditmarsken sammenslått igjen, og Heide ble administrasjonsby.

I 1967 ble Süderholm og Bennewohld innlemmet i kommunen etter eget ønske.

### Befolkningsutvikling
Heide har vokst seg frem til å bli en småby de siste hundre årene. Her vises utviklingen etter 1800:

## Vennskapsbyer
*  Anklam i Mecklenburg-Vorpommern i Tyskland
*  Freudenstadt i Baden-Württemberg i Tyskland
*  Nowogard (Naugard) i Vestpommerske voivodskap i Polen

I tillegg har Ditmarsken et vennskapssamarbeid med Restormel i Storbritannia.

## Referanser




## Litteratur
* 
* 
* 
* 
* 

## Eksterne lenker
*
Koios

**Koios** (gresk: Κοῖος, *Koios*) var en av de 12 titanene, de opphavelige gudene i gresk mytologi. Han var sønn av Gaia (Jorden) og Uranos (Himmelen).

Hans motsvarighet i latinsk poesi, var **Polus**, skjønt han opptrer knapt eller sjelden i romersk mytologi, legemliggjøringen av himmelaksen som himlene beveger seg rundt. Som de mange titanene spilte han ingen aktiv andel i gresk religion — han opptrer kun i lister over titaner, men var hovedsakelig kun viktig for hans etterkommere. Med sin søster Foibe, ble han far til døtrene Leto  og Asteria.

I en myte gjorde brødrene opprør mot sin far Uranos ved at fire av brødrene ble utplassert ved de fire hjørnene i verden hvor de holdt sin far fast mens Kronos kastrerte ham med en sigd. Denne myten synes å personifisere de store søyler, som opptrer i kosmologier i Midtøsten, som skiller jorden fra himmelen. Koios' alternative navn, *Polos* («av nordpolen»), antyder at han var titanen som holdt søylen i nord. Hans brødre Hyperion, Iapetos, og Krios, overvåket henholdsvis vest, øst og sør. I denne forstand er det spekulert om Koios også var (en gang) en gud for himmelske orakler, tilsvarende slik hustruen Foibe overvåket oraklene på jorden ved Delfi, en arv som deres etterkommer Apollon overtok.

Sammen med de andre titanene ble Koios bekjempet og veltet av Zevs og de andre olympiske gudene. Etter krigen med titanene ble Koios og alle hans brødre forvist til Tartaros (en del av underverden) av Zevs.

## Referanser


## Eksterne lenker
* Coeus, *Godchecker*
* The Pedigree of Coeus (Koios) the Titan
* Coeus , *Historiae Romanorum*
* Stewart, Michael: «People, Places & Things: Coeus», *Greek Mythology: From the Iliad to the Fall of the Last Tyrant*.
Hedrum kirke

**Hedrum kirke** er en romansk steinkirke fra middelalderen bygget omkring 1100 i Hedrum i Larvik, Vestfold. Byggverket er i stein og har 218 plasser. Kirken har vernestatus fredet.

I Borgartingsloven er Hedrum kirke nevnt som en av seks fylkeskirker i Viken, området rundt Oslofjorden. Det kan ha stått en kirke i Hedrum i 1060, og den var antakelig en trekirke. Steinkirken regnes for å være bygget i første del av 1100-tallet. Lokalt har man festet seg ved 1060, og markerte 900-årsjubileum i 1960, og 950-årsjubileum i 2010.

## Bygningen

Kirken har rektangulært skip, kvadratisk kor og apside. Bygningsarkeologiske undersøkelser viser at apsiden er tilføyet senere. Bueåpningen til apsiden har samme utforming som korbuen og dette tyder på at de kan være samtidige. En kan derfor anta at det har ligget en eldre trekirke øst for koret som senere er blitt erstattet med apsiden.

Skipet ble forlenget med fire meter i 1666, så vestpartiet med portal og døråpninger er fra etter reformasjonen.

Et klokketårn i tre med våpenhus ble tilført i 1859.

Kirken ble restaurert i 1920-årene. Da ble utvendig puss fjernet, slik at steinen kom til syne, og sakristiet på nordsiden av koret ble oppført.

Kirken er viet til St. Mikael.

## Inventar
Hedrum kirke er en av få kirker i Norge som har bevarte gravheller av stein i kirkegulvet. Disse er fra tiden da kirken var eid av godseieren til Fritzøe. Flere av gravhellene har våpenskjold innhugget.

Buefeltene på galleriet er dekorert med bilder av Jesus og apostlene. Det eneste som er igjen av middelalderens inventar er en gotisk Madonna-skulptur fra omkring 1300 i nordøstre hjørne av koret. Prekestolen er fra 1589 og laget i renessansestil.

Altertavlen  er i bruskbarokk stil og ble gitt av Peder Tøgersen og Hilvig Mickelsdatter i 1664. De to kvinneskikkelsene på hver side av bildet er til venstre *Måteholdet* (Temperantia) og til høyre *Visdommen* (Prudentia). Videre finner vi Peter med nøkkel og Johannes med kalken. Bildet i midten er et oppstandelsesbilde. 

Døpefonten som kom til kirken i 1707, sto tidligere i Larvik kirke.


Hedrum_alter.JPG|Øvre del av altertavlen
Hedrum_kirke.JPG|Apsis

## Se også
* Hedrum prestegård 
* Hedrum kirkes heraldikk
* Hedrum kirkes gravfelt fra jernalderen 
* Liste over norske middelalderkirker i stein

## Referanser


## Litteratur
* 
* 
* 
*  Særtrykk fra *Hedrum : en bygdebok*
## Eksterne lenker
* Larvik kirkelige fellesråd
* 
* Om Hedrum kirke og gravfelt på nettsidene til Kulturarv i Vestfold fylkeskommune
*
Tre (andre betydninger)

**Tre** eller **TRE** kan referere til:

* Tre, en plante
* Trevirke
* 3 (tall)
* år 3
* Alveringene i Tolkiens univers, *De tre*
* TRE &ndash; IATA-flyplasskoden til Tiree Airport i Skottland
* Tre (eller rettere 'træ') &ndash; verb (å sette tråd i synåla)
* Tre (datastruktur), en vanlig datastruktur med lenkede noder

## Se også
* Livets tre (pekerside)
* Slektstre
* Valgtre
Gresslifoss kraftverk

**Gresslifoss kraftverk** er et vannkraftverk i Neavassdraget i Tydal kommune i Trøndelag. 

Kraftverkets inntaksmagasin er Gresslidammen. Fallhøyden er maksimalt 34 meter. 

Midlere årsproduksjon er på 108 GWh og installert effekt er på 21 MW. Det er installert en kaplanturbin.

Kraftverket startet produksjonen i 1966 og ble modernisert i 2002. 

Eier er  Statkraft, tidligere Trondheim Energi Kraft.

## Referanser


## Kilder
* 
* NVE vannkraftdatabase
* Statkraft
Krios

**Krios** eller **Kreios** (gresk: Κριός eller Κρεῖος) var en av de eldste gudene i henhold til gresk mytologi. Han var en av titanene i gudelisten som ble oppgitt i Hesiods *[[Theogonien]]*, en sønn av Uranos (Himmelen) og Gaia (Jorden).

## ''Titanomachía''
Ledet av sin yngre bror Kronos konspirerte Krios sammen med sine brødre på å styrte sin far, himmelguden Uranos. De overfalt ham da han steg ned for å ligge på Jorden (Gaia). Krios, Koios, Hyperion og Iapetos sto ved verdens fire hjørner for å holde ham mens Kronos var skjult i midten og kastrerte faren med en sigd.

Med sin halvsøster Eurybia, datter av Gaia og Pontos, henholdsvis gud for jorden og havet, ble Krios far til Astraios og Pallas, foruten Perses. Ved at Astraios, stjernenes gud, ble forent med Eos, morgenrødens gudinne, førte til fødselen av Fosforos (Φωσφόρος, «lysbringeren»), andre stjerner og vinder.

Krios' hovedrolle var å fylle ut slektslisten av titanene for å danne en helhet som i antall fungerte som motstykket til de tolv olympiske gudene. Krios ble i myten ubønnhørlig involvert i den langvarige gudekrigen *Titanomachía*, men uten noen særskilt rolle å spille. Da krigen var tapt ble Krios forvist sammen med de andre til et nedre nivå av Hades som ble kalt for Tartaros. Fra denne ktoniske posisjonen i underverden opprettholdt de kosmos.

Som den guddommen med de minste individuelle trekk blant titanene, ble Krios sammen med de andre titanene overvunnet i *Titanomachía* (Τιτανομαχία; «titanenes kamp»).

## Funksjoner
Forskeren M. L. West har foreslått hvordan Hesiod fylte ut det fullstendige antallet av titaner fra kjernegruppen ved å legge til tre figurer fra den arkaiske tradisjonen ved Delfi: Koios, Foibe, hvis navn Apollon formodet ved orakelet, og Themis. Blant mulige andre interpoleringer blant titanene var Krios, og Hesiods hovedinteresse for ham var at han var far til Perses og bestefar til Hekate, som Hesiod i henhold til West var en «entusiastisk misjonær» for.

I kastrasjonsmyten nevnt over representerte antagelig de fire brødrene de fire kosmiske søylene som skiller himmelen fra jorden, en myte som også finnes i kosmologier i Midtøsten. Krios var da antagelig titanen som representerte søylen i sør og hvor hans brødre Koios, Iapetos, og Hyperion representerte henholdsvis nord, øst og vest. Krios' tilknytning til sør er funnet både i hans navn og familieforbindelser: han er «væren» i dyrekretsen og i stjernebildet Væren, og som om våren stiger i sør og marker begynnelsen på det greske året og kalenderen. Det antyder at Koios var guden for stjernebildet som målte årets varighet mens hans bror Hyperion målte dagene og månedene.

## Referanser
Fossan kraftverk

**Fossan Kraftverk** er et vannkraftverk i Neavassdraget i Tydal kommune i Trøndelag. 

Kraftverket utnytter fallet på 40 meter fra Håen til Sellisjøen og regulerer elva Tya.

Installert effekt er på 2,6 MW, midlere årsproduksjon er på 11 GWh. 

Kraftverket startet produksjonen i 2000 og regnes som ett småkraftverk.

Eier er  Statkraft, tidligere Trondheim Energi Kraft.

## Referanser


## Kilder
* 
* NVE vannkraftdatabase
* Statkraft

## Se også
Tya kraftverk
Gassenhauer

***Gassenhauer*** (på norsk: «Gatesangerne») er en tysk musikalsk kriminalfilm fra 1931 i regi av Lupu Pick. Hovedrillene spilles av Ina Albrecht, Ernst Busch og Albert Hoermann.	

I filmen gir vokalsekstetten Comedian Harmonists sangstemme til hovedrollene. De er selv ikke synlige i filmen.

En fransk versjon ble laget samme år under tittelen *[[Les quatre vagabonds]]*.

## Handling
Historien er lagt til Berlin i begynnelsen av 1900-tallet. Medlemmene av en sanggruppe bor under dårlige forhol i en nedslitt bygning. Når sjefen for eiendommen blir myrdet  blir Peter og Paul, begge medlemmer av sanggruppen, mistenkte for drap. Da de kommer tilbake etter en forestilling venter politiet på dem for å ta dem med til avhør. Siden Paul mest sannsynlig er gjerningsmannen ifølge etterforskningen blir han arrestert umiddelbart.

Overbevist om Pauls uskyld, og i den tro at ting snart kommer til å ordne seg, påstår Peter til politiet det var han som hadde begått drapet. Paul blir derfor løslatt av politiet, og Peter havner i fengsel istedenfor vennen sin. I mellomtiden har de fire gjenværende medlemmene av sanggruppen blitt tilbudt en fantastisk jobb med veldig bra lønn. Samtidig forsøker Peter å rømme fra fengslet, men politiet har hele tiden vært skeptiske til Pauls tilståelse.

## Hovedroller
* Marie: Ina Albrecht
* Peter: Ernst Busch
* Paul: Albert Hörrmann
* Max: Hans Deppe
* Emil: Martin Jacob
* Gustav: Wolfgang Staudte

## Produksjon
* Regi: Lupu Pick
* Manus: Johannes Brandt, Martin Zickel
* Foto: Eugen Schüfftan, Robert Baberske
* Lyd: Carlo Paganini
* Komponist: Marc Roland
* Musikk: Jazzkapelle de Ridder
* Koreografi: Jimmy MacArley

## Referanser


## Eksterne lenker
*
Hegsetfoss kraftverk

**Hegsetfoss kraftverk**, offisielt **Heggsetfoss kraftverk**, er et vannkraftverk i Neavassdraget i Selbu kommune i Trøndelag.

Kraftverket utnytter vannet i Heggsetdammen, som regulerer Nea mellom kote 258 og 252. Fallhøyden er 71 meter.

Det overføres også vann fra elvene Rotla og Krossåa.

Midlere årsproduksjon er på 19 GWh og installert effekt er på 33 MW. Det er installert en francisturbin. 

Kraftverket har delvis samme vannvei (tilløpstunnel) som Nedre Nea kraftverk og fungerer i dag hovedsakelig som et flomkraftverk.

Kraftverket startet produksjonen i 1962. Eier er  Statkraft, tidligere Trondheim Energi Kraft.

## Referanser


## Kilder
* 
* NVE vannkraftdatabase
* Statkraft
Foibe

**Foibe** (gresk: Φοίβη) var i henhold til gresk mytologi en av titanene, en opphavelig gudinne, datter av Uranos (Himmelen) og Gaia (Jorden).

Navnet hennes er assosiert med de greske ordene *foibos* i meningen «skinnende» eller «strålende», *foibaô*, «å rense», og *foibazô*, «å gi profeti». Hun var tradisjonelt knyttet til månen (se Selene), som i den elisabethanske dramatikeren Michael Draytons *Endimion and Phœbe* (1595), den første bevarte behandlingen av Endymion-myten på engelsk. Hennes make var broren Koios, og med ham fikk to døtre, Leto som fødte Apollon og Artemis, og Asteria, stjernegudinnen som fødte datteren Hekate.

## Orakelet i Delfi
Foibe var den tredje gudinne som holdt orakelet i Delfi og som hun deretter ga til sitt barnebarn Apollon på hans fødselsdag.

I henhold til en tale som Aiskhylos i *[[Eumenidene]]* som han legger i munnen på prestinnen i Delfi, mottok hun kontrollen over orakelet i Delfi fra Themis: «Foibe i denne rekkefølgen synes å ha vært hans [Aiskhylos] private oppfinnelse,» mener forskeren D.S. Robertson, begrunnet i at tre store fordelinger av orakelkraft ved Delfi tilsvarte tre generasjoner av guder, «Uranos, som var passende, ga orakelet til sin hustru Gaia og Kronos ga sin del passende til sin søster Themis.»

Da det var Zevs tur å gi gaven kunne ikke Aiskhylos fortelle at orakelet ble gitt direkte til Apollon for han var ikke født ennå, merket Robertson seg, og således ble Foibe koblet inn. Disse antatte mannlige utnevnelser av makt ved Delfi som uttrykt av Aiskhylos er ikke født ut av den vanlige moderne rekonstruksjonen av hellige steder i den førolympiske historien.

## Referanser


## Eksterne lenker
* Phoebe, Theoi.com
Kjose kirke

**Kjose kirke** er en langkirke fra 1850 i Larvik kommune, Vestfold fylke. Den ligger ved det lille stedet Kjose ved vestbredden av Farrisvannet, nordvest for Larvik.

Byggverket er i tre og har 200 plasser.

## Referanser


## Litteratur
* 
* 

## Eksterne lenker
* 
*
Hvarnes kirke

**Hvarnes kirke** er en langkirke fra 1705 som ligger i Hvarnes i Larvik kommune, Vestfold fylke.

Byggverket er i tømmer og har 160 plasser.

Kirken ble ombygd og restaurert 1872.

## Referanser


## Eksterne lenker
* 
* 


Fil:Hvarnes kirke inside.JPG|Hvarnes kirke - interiør
Fil:Hvarnes kirke orgel.JPG
Fil:Hvarnes kirke alter.JPG
Fil:Hvarnes kirke prekestol.JPG
Fil:Margrethe Breide Hvarnes church.JPG|Se Margrete Breide
Europavei 44

**Europavei 44** går mellom Le Havre i Frankrike og Gießen i Tyskland.

Trasé fastlagt av UNECE: Le Havre – Amiens – Charleville-Mézières – Luxembourg – Trier – Koblenz – Gießen.

## Knutepunkter

}

|}

## Eksterne lenker
Kvelde kirke

**Kvelde kirke** er en langkirke fra 1871 i Kvelde i Larvik kommune, Vestfold fylke. Kirken ble utvidet med dåpssakristi på nordsiden av koret i 1930.

Byggverket er i tømmer og har 299 plasser. I Kvelde sogn bor det 1659 mennesker (2009).

Dette antas å være den tredje kirken i sognet, hvorav den foregående kirken ble reist i 1617 til erstatning for en middelaldersk kirke, *Kvelds Mariæ oc Andreæ kirkia*. Disse stod få hundre meter lenger nord langs elven på gården Kvelde.

## Referanser


## Litteratur
* 
* 

## Eksterne lenker
* Larvik kirkelige fellesråd
* 
*